Държавен вестник, бр. 80, 2014 г., стр. 3

БРОЙ  80	
Д Ъ Р Ж А В Е Н  В Е С Т Н И К 	
СТР.  3  
(3) Със сумата по чл. 1, ал. 1, т. 3 да се 
увеличат бюджетните взаимоотношения на 
централния бюджет с бюджета на Българската 
национална телевизия за 2014 г.
Чл. 3. Първостепенните разпоредители с 
бюджет по чл. 1 да извършат съответните 
промени по бюджетите си за 2014 г. и да 
уведомят министъра на финансите.
Чл. 4. Министърът на финансите да из-
върши произтичащите от чл. 1 промени по 
централния бюджет за 2014 г.
Заключителни разпоредби
§ 1. Постановлението се приема на основа-
ние чл. 109, ал. 2 и 3 от Закона за публичните 
финанси.
§ 2. В приложение № 5 към чл. 5 от По-
становление № 3 на Министерския съвет от 
2014 г. за изпълнението на държавния бюджет 
на Република България за 2014 г. (обн., ДВ, 
бр. 8 от 2014 г.; изм. и доп., бр. 18, 25, 30, 31, 
34, 36, 37, 44, 45, 47, 50, 52, 53, 55, 57, 60, 61, 63, 
66, 67 и 72 от 2014 г.), в пореден № 2, колона 
3 числото „3 431 000“ се заменя с „3 610 000“.
§ 3. Изпълнението на постановлението се 
възлага на главния секретар на Администраци-
ята на президента, на председателя на Съвета 
за електронни медии и на генералния директор 
на Българската национална телевизия.
§ 4. Постановлението влиза в сила от деня 
на обнародването му в „Държавен вестник“.
Министър-председател: 
Георги Близнашки
За главен секретар на Министерския съвет:  
Галина Маринска
6451
ПОСТАНОВЛЕНИЕ № 292 
ОТ 18 СЕПТЕМВРИ 2014 Г.
за одобряване на допълнителен трансфер по 
бюджета на Столичната община за 2014 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителен транс-
фер в размер 8 000 000 лв. по бюджета на 
Столичната община за 2014 г.
(2) Средствата по ал. 1 се предоставят за 
финансиране продължението на Линия 2 на 
Софийското метро от метростанция „Джеймс 
Баучер“ до кв. Хладилника.
Чл. 2. Допълнителният трансфер по чл. 1, 
ал. 1 да се осигури за сметка на преструкту-
риране на средствата по централния бюджет 
за 2014 г. 
Чл. 3. Министърът на финансите да из-
върши налагащата се промяна по централ-
ния бюджет, включително по бюджетните 
взаимоотношения на Столичната община с 
централния бюджет за 2014 г.
Заключителни разпоредби
§ 1. Постановлението се приема на осно-
вание чл. 89, ал. 1 от Закона за държавния 
бюджет на Република България за 2014 г. и 
чл. 109, ал. 3 от Закона за публичните финанси.
§ 2. Изпълнението на постановлението 
се възлага на министъра на финансите и на 
кмета на Столичната община.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Георги Близнашки
За главен секретар на Министерския съвет:  
Галина Маринска
6452
ПОСТАНОВЛЕНИЕ № 293 
ОТ 18 СЕПТЕМВРИ 2014 Г.
за одобряване на допълнителни разходи/транс-
фери за 2014 г. за изплащане на стипендии 
и/или еднократно финансово подпомагане по 
Програмата на мерките за закрила на деца 
с изявени дарби от държавни и общински 
училища през 2014 г., приета с Постановле-
ние № 93 на Министерския съвет от 2014 г. 
(ДВ, бр. 37 от 2014 г.)
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи/
трансфери в размер 61 255 лв. за изплащане 
на стипендии на учениците от общинските 
училища и на стипендии и/или еднократно 
финансово подпомагане на учениците от 
държавните училища, финансирани от Ми-
нистерството на културата.
(2) Средствата по ал. 1 се разпределят, 
както следва:
1. по бюджетите на общините – 8235 лв., 
разпределени съгласно приложението;
2. по бюджета на Министерството на кул-
турата – 53 020 лв.
Чл. 2. Сумата по чл. 1, ал. 1 да се осигури 
за сметка на предвидените средства по цен-
тралния бюджет за 2014 г.
Чл. 3. (1) Със сумата по чл. 1, ал. 2, т. 2 
да се увеличат разходите по „Политика в 
областта на създаване и популяризиране на 
съвременно изкуство в страната и чужбина 
и достъп до качествено художествено обра-
зование“, бюджетна програма „Обучение на 
кадри в областта на изкуството и културата“ 
по бюджета на Министерството на културата 
за 2014 г.
(2) Със сумата 105 515 лв. да се увеличат 
показателите по чл. 17, ал. 3, т. 1 от Закона 
за държавния бюджет на Република България 
за 2014 г.